פרישת הדוכס והדוכסית מסאסקס

הדוכס והדוכסית מסאסקס, דצמבר 2017
ב-8 בינואר 2020 הודיעו הנסיך הארי, דוכס סאסקס ומייגן, דוכסית סאסקס על החלטתם "לקחת צעד לאחור מחובותיהם כחברים 'בכירים' במשפחת המלוכה הבריטית", לחלק את חייהם בין הממלכה המאוחדת לצפון אמריקה, ולהפוך לעצמאיים כלכלית.<ref></ref><ref></ref> האירוע כונה בשם מגזיט (Megxit), הלחם של המילים "מייגן" ו"יציאה" ("Exit"), שהוא גם משחק על המילה "ברקזיט" ("Brexit") שהתייחסה לפרישת הממלכה המאוחדת מהאיחוד האירופי.<ref></ref> המושג הפך לטרנד מוביל ברשתות החברתיות ובאתרי החדשות, וסביבו נוצרו לא מעט ממים.<ref></ref><ref></ref> הפרישה מסמלת את פרישתם המשוערת של הזוג מחלק מגינוני הטקס המלכותיים, כמו גם את תוכניותיהם לעצמאות, תחת המותג החדש, "סאסקס רויאל" (Sussex Royal).<ref name=NYT4/>

בפברואר 2021 הסתיימה "תקופת ניסיון" שהציבו הזוג לפני הפיצול הרשמי ממשפחת המלוכה.

==רקע==
העיתונאי והסופר טום ברדבי , חבר קרוב של הזוג, צוטט כאומר שבמהלך חופשה של שישה שבועות שלקחו השניים לכבוד חג המולד באי ונקובר שבקנדה, הועבר לבני הזוג מסר לפיו הם לא יהיו חלק מ"מלוכה מקוצצת" ("slimmed down monarchy")<ref></ref><ref></ref> ושהם למעשה "מסולקים".<ref></ref> על פי ה"וושינגטון פוסט", הביוגרף המלכותי רוברט לייסי ציין שהנסיך צ'ארלס קידם בעבר משפחה מלכותית מצומצמת ועובדת.<ref name=WP2></ref> סיבות נוספות שהועלו לפרישה היו היחס העוין המתמשך כלפי הזוג מצד כמה מצהובוני הממלכה הבריטית<ref name=Slate></ref> וטענות לגזענות כלפי הדוכסית.<ref></ref><ref></ref><ref></ref>

הצהובון "הסאן" היה הראשון שטבע את המושג "מגזיט" ב-9 בינואר 2020 על מנת לתאר את ההודעה המפתיעה של הזוג בנוגע להחלטתם.<ref name=WP3/> המושג הוא הלחם של המילים "מייגן" ו"יציאה" ("Exit"), בדומה למושג "ברקזיט".<ref></ref> על פי ה"וושינגטון פוסט" ההודעה נמסרה לאחר הדלפה ל"סאן" לגבי הדיונים בין הזוג למשפחה המלכותית לגבי החלטתם.<ref name=WP1/> מספר ימים לאחר מכן הרחיבה התקשורת הבריטית בפרשנות לאירוע, וההערכות היו שהדוכסית היא הכוח המניע מאחורי ההודעה.<ref></ref><ref></ref><ref></ref> ה-BBC ציין שמושג נוסף, "סאסקסיט" ("Sussexit"), החל גם הוא להתבסס ברשתות החברתיות, אך לא הגיע לרמת הפופולריות של "מגזיט" בתקשורת בכללה.<ref></ref>

מושגים נוספים הוצעו, אך לא תפסו כמו "מגזיט".<ref name=Slate/> אחד המושגים היה "הצעד לאחור",<ref></ref><ref name=NYT4/> שהוצע גם על ידי בני הזוג עצמם.

ההודעה אינה מהווה "התפטרות", מאחר שהדוכס אינו שליט, ואף אינו מוותר על תאריו (ובניגוד להתפטרות המלך אדוארד השמיני, הדוכס אינו מבקש שכר מלכותי).<ref name=NGEO1></ref> ניתוח מעמיק יותר של ההודעה המקורית, וכן הודעות המשך שפרסמו בני הזוג באתר החדש שיצרו, sussexroyal.com, הבהירו כי הדוכס והדוכסית אינם "מתפטרים" למעשה, ושימשיכו לקדם את מפעלי הצדקה המלכותיים שהם הפטרונים שלהם ולהשתתף בפעילויות מלכותיות, ושהשכר המלכותי של בני הזוג מהווה רק 5% מסך ההכנסות של השניים (דוכסות קורנוול שנמצאת בבעלותו הפרטית של הנסיך צ'ארלס מהווה את ה-95% הנותרים).

==תגובות==
===במשפחת המלוכה===
על פי דיווחים שונים בני הזוג לא התייעצו עם המלכה לפני ההחלטה,<ref name=WP1></ref> והנסיך צ'ארלס "זעם".<ref name=WP3></ref> ביום שני, ה-13 בינואר, דיווחה רשת ITV שהמלכה הזעיקה כמה מבני המשפחה הבכירים ל"התייעצויות דחופות" בבית סאנדרינגהאם,<ref></ref> שזכתה לכינוי "פסגת סאנדרינגהאם".<ref name="harry-meghan-sandringham-summit-source-1"></ref><ref name="harry-meghan-sandringham-summit-source-2"></ref> הטיימס שיער שהשיחה תסתיים בהחלטה על "מגזיט קשה" או "מגזיט רך", ושפגישה מסוג זה של משפחת המלוכה היא חסרת תקדים.<ref></ref> בעקבות הפגישה יצאה הצהרה מטעם המלכה לפיה "לאור דיונים יעילים" המשפחה החליטה לקבל "תקופת מעבר במסגרתה יגורו הסאסקסים בקנדה ובממלכה המאוחדת".<ref></ref>

===בבריטניה===
ברחבי הממלכה הועלו שאלות לגבי משמעותה הפיננסית של ההחלטה עבור בני הזוג, בהתחשב בכך שעדיין יזדקקו לאבטחת אישים, ולאור 2.4 מיליון פאונד מכספי משלמי המיסים ששולמו עבור שיפוץ מגוריהם באחוזת פרוגמור.<ref></ref><ref></ref> חדשות NBC דיווחו על ניתוח כלכלי שערכה חברת "בראנד פיננסים" לפיו משמעות המהלך עלולה להיות משמעותית לכלכלה הבריטית.<ref></ref>

סקר שערכה הממשלה הבריטית באמצעות אתר האינטרנט שלה, YouGov, העלה שלדעת שני שלישים מהציבור הזוג צריך להפסיק לקבל הקצבה מדוכסות קורנוול,<ref></ref> המכסה 95% מההוצאות השנתיות של הזוג,<ref name=WP2/> בעוד שסקרים אחרים הראו שמספרים דומים תומכים בהפסקת התמיכה הפיננסית בזוג, והבעת מרמור מכך שהשניים לא התייעצו עם המלכה.<ref name=WP1/> מוזיאון מאדאם טוסו הזיז את פסליהם של הדוכס והדוכסית מאזור התצוגה של חברי המשפחה המלכותית לאזור נפרד.<ref></ref><ref></ref>

נייג'ל פרג', מנהיג תנועת הברקזיט בפרלמנט הבריטי, תיאר את ההודעה כ"מכתב התפטרות" והצהיר כי הזוג לא יוכל להמשיך למלא את חובותיו כלפי המלכה, חבר העמים הבריטי וארגוני החסות שלהם כשהם מתגוררים בקנדה.<ref></ref> האתר Leave.EU קיבל ביקורת על כך שהתייחס להארי בכינוי הגנאי המיזוגני "pussy-whipped".<ref></ref><ref></ref>

===בעולם===
נשיא ארצות הברית, דונלד טראמפ, התייחס לאירועים באומרו "אני לא חושב שזה צריך היה לקרות למלכה".<ref></ref>

בקנדה, שהיא ממלכת חבר העמים הבריטי ושם מתגוררת הדוכסית מאז פרוץ הפרשה, התקבלה הידיעה בעיקר באופן חיובי וראש ממשלת קנדה, ג'סטין טרודו, בירך את הזוג על החלטתם להתגורר בקנדה.<ref></ref> סקר דעת קהל שנערך על ידי חברת פוסטמדיה העלה ש-61% מהקנדים היו רוצים שהנסיך הארי יהיה המושל הכללי של קנדה.<ref></ref>

==סאסקס רויאל==
ההודעה הראשונה של בני הזוג התפרסמה ברשת אינסטגרם,<ref name=MC1/> והכילה קישור לאתר החדש שלהם, sussexroyal.com. יתר הפרסומים של בני הזוג לגבי הודעתם פורסמו באתר זה.<ref></ref><ref name=NYT4></ref> את האתר בנה קנדי שהיה אחראי גם על האתר "The Tig" עבור מרקל ב-2017. העבודה על האתר הסתיימה במהלך חופשת חג המולד, כשהזוג שהה בקנדה.<ref name=MC1></ref><ref></ref>

לאחר ההודעה התפרסם כי הזוג הגיש בקשה לרשום את המושג "סאסקס רויאל" כסימן מסחרי לטובת שורה של מוצרים, כולל מוצרי ביגוד ומוצרים מודפסים,<ref></ref><ref name=GUAR1/> כשבמקביל התברר כי באיחוד האירופי נרשמה בקשה דומה על ידי אדם איטלקי.<ref name=GUAR1></ref> על פי החוק הבריטי למילה "רויאל" (מלכותי) ולסמלי הכתר השונים יש הגנה מיוחדת תחת חוקי סימני המסחר והקניין הרוחני של הממלכה המאוחדת.<ref name=GUAR1/><ref></ref> המלכה ביקשה לא להשתמש בסימן מסחרי זה, אחרת הזוג יהיה חשוף לתביעות. לכן שינו את שם המותג ואת קרן הצדקה ל"ארצ'וול" על שם בנם ארצ'י.

ה"טיימס" דיווח שמרקל חתמה על עסקה עם אולפני ההנפשה של וולט דיסני לפיה תדבב עבורם דמות מונפשת, וציין שההסדר מציע רמז לגבי חייהם העתידיים של בני הזוג שינצלו את מעמדם כידוענים על מנת לסייע למטרות שיבחרו.<ref></ref> "הדיילי טלגרף" דיווח שבחודש אפריל 2020 ישיקו בני הזוג את "קרן סאסקס רויאל" שתיבנה על פי מודל של קרנות דומות כמו קרן אובמה, קרן קלינטון וקרן ביל ומלינדה גייטס.<ref></ref>

==הספר Spare==

בשנת 2023 פרסם הנסיך הארי ספר אוטוביוגרפי בשם "Spare" (בתרגום חופשי לעברית: "גיבוי"), בו הוא מתאר את חוויותיו כנסיך שבא לעולם, על פי תיאורו, במטרה לשמש כגיבוי לאחיו הגדול. בספר מתאר הארי את חייו תוך שהוא מפנה ביקורת רבה כלפי אביו, אחיו, צלמי פפראצי ורבים נוספים. בספר חושף הנסיך פרטים רבים מחיי הארמון, לרבות פרטים חסויים ואישיים לגבי משפחתו ואופן ההתנהלות בארמון. הספר שבר שיאי מכירות רבים, כשמכר 1.4 מיליון עותקים כבר ביום הראשון לצאתו לאור.

==קישורים חיצוניים==
* 
* [https://sussexroyal.com/about/ הצהרת הדוכס והדוכסית], sussexroyal.com (8 בינואר 2020)
* [https://knowyourmeme.com/memes/events/meghan-markle-and-prince-harrys-step-back-from-the-royal-family Megxit] באתר Know Your Meme
* [https://www.dictionary.com/e/pop-culture/megxit/ What does Megxit mean? משמעות המילה מגזיט] באתר Dictionary.com

==הערות שוליים==

קטגוריה:בית וינדזור: היסטוריה
קטגוריה:2020 בממלכה המאוחדת
קטגוריה:הנסיך הארי, דוכס סאסקס